દ્વારપાળે જ્યારે આ જાણ્યું કે તેઓ રાજસભાના મહાપંડિત બંદી સાથે શાસ્ત્રાર્થ કરવા આવ્યા છે ત્યારે તેમણે બંને બાળકોને જનક રાજા પાસે મોકલી આપ્યા. જનક રાજા પાસે જઈને અષ્ટાવક્રએ બંદી સાથે શાસ્ત્રાર્થ કરવાની વાત કરી. જનક રાજાએ તેને બાળક સમજીને શાસ્ત્રાર્થ ન કરવા માટે સમજાવવાનો પ્રયત્ન કર્યો અને તેની પરીક્ષા કરવા માટે પૂછ્યું, "ઊંઘતી વખતે પોતાની આંખો કોણ બંધ નથી કરતું ? જન્મ પછી કોણ ગતિ નથી કરતું ? કોને હૃદય નથી હોતું ? અને ઝડપી વેગથી કોણ આગળ વધે છે ?